Решение на Съда (девети състав) от 28 януари 2016 г. —
Éditions Odile Jacob/Комисия
(Дело C‑514/14 P)(1)
„Обжалване — Концентрация на предприятия на книгоиздателския пазар — Решение, прието вследствие на отмяната на решение за одобрение на приобретателя на някои активи поради липса на независимост на довереника — Член 266 ДФЕС — Изпълнение на отменителното решение — Предмет на спора — Правно основание на спорното решение — Обратно действие на същото — Независимост на приобретателя на прехвърлените активи спрямо прехвърлителя“
1.                     Обжалване — Основания — Липса на установяване на твърдяната грешка при прилагане на правото — Основание, което не е точно изложено — Недопустимост (член 256, параграф 1, втора алинея ДФЕС; член 58, първа алинея от Статута на Съда; член 169, параграф 2 от Процедурния правилник на Съда) (вж. т. 21, 22 и 48)
2.                     Жалба за отмяна — Отменително решение — Обхват — Абсолютна сила на пресъдено нещо — Обхват — Съобразяване както на мотивите, така и на диспозитива — Правен довод, който представлява произнасяне obiter dictum отвъд границите на отнесения пред съда на Съюза спор — Изключване (членове 264 ДФЕС и 266 ДФЕС) (вж. т. 25 и 26)
3.                     Жалба за отмяна — Решение, с което се отхвърля жалба за отмяна — Последици — Относителна сила на пресъдено нещо — Запазване на презумпцията за законосъобразност на обжалвания акт (член 256, параграф 1 ДФЕС и член 288 ДФЕС) (вж. т. 40)
4.                     Актове на институциите — Прилагане във времето — Забрана за прилагане с обратна сила — Изключения — Условия — Постигане на цел от общ интерес и зачитане на оправданите правни очаквания (член 288 ДФЕС) (вж. т. 50)
5.                     Конкуренция — Концентрации — Разглеждане от Комисията — Ангажименти на съответните предприятия, които могат да направят нотифицираната операция съвместима с вътрешния пазар — Ангажимент за прехвърляне на активи — Критерии за подбор на приобретателя — Настоящ или потенциален конкурент —Независимост на приобретателя от прехвърлителя — Участие на едно и също лице в органи и на прехвърлителя, и на приобретателя — Допустимост — Условия (член 2, параграф 1, буква a) и параграфи 2 и 3 от Регламент № 4064/89 на Съвета; точка 49 от Известие 2001/C 68/03 на Комисията) (вж. т. 62—68)
6.                     Обжалване — Основания — Контрол на Съда върху преценката на доказателствата и на фактическите обстоятелства — Изключване, освен в случай на изопачаването им — Основание: изопачаване на доказателствата — Неточност на фактическите констатации, която не следва от материалите по делото — Недопустимост (член 256, параграф 1, втора алинея ДФЕС; член 58, първа алинея от Статута на Съда; член 169, параграф 2 от Процедурния правилник на Съда) (вж. т. 73)
Диспозитив
1)
Отхвърля жалбата.
2)
Éditions Odile Jacob SAS понася съдебните разноски, направени от Европейската комисия, Lagardère SCA и Wendel.
1 ОВ C 26, 26.1.2015 г.